Správa Komisie Európskemu parlamentu a Rade o operáciách uskutočnených v rámci externého mandátu eib v roku 2008 SEK(2010)186 final /* KOM/2010/0074 v konečnom znení */





[pic] | EURÓPSKA KOMISIA | Brusel, 4.3.2010 KOM(2010)74 v konečnom znení SPRÁVA KOMISIE EURÓPSKEMU PARLAMENTU A RADE O OPERÁCIÁCH USKUTOČNENÝCH V RÁMCI EXTERNÉHO MANDÁTU EIB V ROKU 2008 SEK(2010)186 final SPRÁVA KOMISIE EURÓPSKEMU PARLAMENTU A RADE O OPERÁCIÁCH USKUTOčNENÝCH V RÁMCI EXTERNÉHO MANDÁTU EIB V ROKU 2008 OBSAH 1. ÚVOD 3 2. FINANČNÉ OPERÁCIE 4 2.1. Prehľad objemu financovania EIB v regiónoch, na ktoré sa vzťahuje rozhodnutie 4 2.2. Príspevok k cieľom politiky EÚ 5 2.3. Rozčlenenie podľa jednotlivých sektorov 8 2.4. Vplyv a pridaná hodnota operácií EIB 9 3. SPOLUPRÁCA S KOMISIOU 10 4. SPOLUPRÁCA S MEDZINÁRODNÝMI FINANČNÝMI INŠTITÚCIAMI 11 ÚVOD Rozhodnutie Európskeho parlamentu a Rady 633/2009/ES z 13. júla 2009 (ďalej len „rozhodnutie“), ktorým sa nahrádza rozhodnutie Rady 2006/1016/ES, ktorým sa Európskej investičnej banke poskytuje záruka Spoločenstva na straty z úverov a záruk za úvery na projekty mimo Spoločenstva, vyžaduje, aby Komisia podávala každý rok Európskemu parlamentu a Rade správu o finančných operáciách EIB uskutočnených na základe záruky, a to podľa ročných správ predložených EIB. V tejto správe (ďalej len „správa“) sa preskúmavajú finančné operácie EIB, ktorý sa uskutočnili v roku 2008 („operácie na základe mandátu“), ako aj príspevok finančných operácií EIB k naplňovaniu cieľov vonkajšej politiky Spoločenstva so zohľadnením operačných cieľov EIB. Mimo Únie banka takisto poskytuje úvery z vlastných zdrojov a na vlastné riziko podľa článku 16 svojich stanov. Tato správa poskytuje aj súhrnný prehľad o týchto operáciách s cieľom doplniť obraz o činnosti EIB v regiónoch, na ktoré sa vzťahuje rozhodnutie. Okrem toho správa informuje o spolupráci medzi EIB a Komisiou a medzi EIB a ostatnými medzinárodnými finančnými inštitúciami a bilaterálnymi darcami. V rozhodnutí sa vyžaduje dôkladný strednodobý prieskum externého mandátu EIB, ktoré sa má uskutočniť do roku 2010, a to pod dohľadom riadiaceho výboru odborníkov. Ako sa v rozhodnutí tiež vyžaduje, uskutočňuje externý hodnotiteľ, s ktorým Komisia uzavrela zmluvu, v súčasnosti hodnotenie v rámci tohto strednodobého prieskumu. Na základe hodnotenia a odporúčaní riadiaceho výboru predloží Komisia najneskôr do 30. apríla 2010 Európskemu parlamentu a Rade na spoločné rozhodnutie priebežnú správu spolu s návrhom na zmenu a doplnenie rozhodnutia. Strednodobý prieskum poskytne dôkladnejšie hodnotenie vplyvu a účinnosti operácií EIB uskutočnených na základe mandátu, ako je možné uskutočniť v rámci predkladania každoročných správ Komisie. Rozsah spolupráce s medzinárodnými finančnými inštitúciami a bilaterálnymi darcami sa bude posudzovať ucelenejšie v rámci strednodobého prieskumu, ako sa vyžaduje v článku 4 ods. 3 rozhodnutia. Strednodobý prieskum vychádza z pohovorov, zisťovaní, prípadových štúdií a návštev externých hodnotiteľov v teréne, hodnotení EIB a odborníkov. Obsah tejto správy sa upravil tak, aby sa predišlo dvojnásobnej práci, ktorá sa vynakladá v rámci strednodobého prieskumu. V správe sa posudzuje pridaná hodnota a príspevok finančných operácií EIB vykonávaný na základe mandátu k plneniu cieľov vonkajšej politiky Spoločenstva podľa prístupu založeného na prieskume dokladov. Otázka, či by okrem operácií uskutočňovaných EIB prispeli k rovnakým cieľom významnejšie aj iné operácie, nespadá do oblasti pôsobnosti ročných správ. Správa sa zaoberá pridanou hodnotou projektov EIB, ktoré sa na základe rozhodnutia podpísali v roku 2008, ako ju hodnotila EIB počas procesu výberu a schvaľovania projektov. Informácie sa preto vzťahujú na projekty, ktoré je potrebné vykonať a ktorých výsledok sa zvyčajne uvádza v správach o hodnotení ex post, ktoré pravidelne vypracúva oddelenie EIB pre hodnotenie operácií. Podrobnejšie informácie a štatistické tabuľky týkajúce sa uvedených činností, vrátane na úrovni projektov, odvetví, krajín a regiónov, sa uvádzajú v pripojenom pracovnom dokumente útvarov Komisie[1]. Ak nie je uvedené inak, vzťahujú sa odkazy na tabuľky v tejto správe na pracovný dokument útvarov Komisie. FINANČNÉ OPERÁCIE Prehľad objemu financovania EIB v regiónoch, na ktoré sa vzťahuje rozhodnutie - Celkový objem podpísaných úverov EIB poskytnutých v regiónoch, na ktoré sa vzťahuje rozhodnutie (vrátane operácií na základe mandátu a operácií uskutočnených na vlastné riziko EIB), bol v roku 2007 a 2008 stabilný, a to vo výške približne 5,5 miliárd EUR. Nárast operácií vo výške 9 % na základe mandátu sa vyrovnal zodpovedajúcim znížením operácií uskutočňovaných na vlastné riziko. - V nasledujúcej tabuľke sa poskytuje prehľad o objeme financovania EIB v rokoch 2007 a 2008 v regiónoch, na ktoré sa vzťahuje externý mandát. Tabuľka 1: Financovanie EIB v rokoch 2007 a 2008 Krajiny, v ktorých sa uskutočnili operácie (v miliónoch EUR) | Operácie na základe mandátu | Operácie EIB uskutočňované na vlastné riziko (2) | Spolu | Globálna záruka | Záruka na politické riziká (1) | Spolu | Ochrana životného prostredia | X | X | X | X | X | Rozvoj súkromného sektora, malé a stredné podniky | X | X | X | Rozvoj infraštruktúry, vrátane rozšírenia TEN | X | X | X | X | Predvstupová pomoc | X | Podpora prítomnosti EÚ | X | Rozsah príspevku EIB k cieľom politiky EÚ, na ktoré sa zameriava rozhodnutie, sa uvádza v pracovnom dokumente útvarov Komisie. Je potrebné uviesť, že operačné ciele EIB odvodené od cieľov politiky EÚ sa uznávajú ako príslušné opatrenia na plnenie cieľov vonkajšej politiky Spoločenstva. Platí to najmä v prípade predvstupových krajín, v ktorých sa široké vymedzenie „predvstupovej pomoci“ previedlo do priorít EIB v oblasti úverov, ktoré sú v súlade s prioritami v rámci EÚ. Spoločnými cieľmi vo všetkých regiónoch, na ktoré sa vzťahuje rozhodnutie, je podpora zabezpečenia dodávok energie a ochrana životného prostredia . Ciele politiky, ktoré sú špecifické pre daný región, a príslušná finančná činnosť uskutočňovaná v každom regióne sú podrobne opísané v pracovnom dokumente útvarov Komisie. V tejto tabuľke sa uvádzajú objemy operácií EIB podpísaných v roku 2008 na základe rozhodnutia na podporu uvedených cieľov a udržateľných spoločenstiev. Tabuľka 3: Operácie EIB podpísané v roku 2008 na podporu zabezpečovania dodávok energie, ochranu životného prostredia a udržateľných spoločenstiev. V miliónoch EUR | Zabezpečenie dodávok energie | 403 | Ochrana životného prostredia | 661 | – riešenie zmeny klímy | 541 | – znižovanie priemyselného znečistenia | 55 | – voda a odpadové vody | 65 | Udržateľné spoločenstvá (na porovnanie) | 1 389 | – udržateľná mestská verejná doprava | 819 | – obnova a regenerácia miest | 300 | – mestská infraštruktúra a verejné priestory | 50 | – sociálne bývanie | 150 | – zdravotná starostlivosť | 70 | V záujme zabezpečenia bezpečných dodávok ropy, plynu a elektriny sa prostredníctvom investícií EIB podporuje rozmanitosť, pokiaľ ide o dodávateľov energie a trás na prepravu energie. V tejto súvislosti je jednoznačnou prioritou rozšírenie transeurópskych energetických sietí do tretích krajín, ako aj modernizácia existujúcej infraštruktúry a sietí a rozvoj novej infraštruktúry a sietí v producentských a tranzitných krajinách. Vyššia energetická účinnosť a lepšie využívanie obnoviteľnej energie rozhodujúcim spôsobom prispievajú k dosiahnutiu udržateľnej, bezpečnej a konkurencieschopnej energetiky a súčasne znižujú závislosť na externých dodávkach. Podpora na ochranu životného prostredia a pre udržateľné spoločenstvá sa poskytla prostredníctvom 15 projektov vo všetkých regiónoch, na ktoré sa vzťahuje rozhodnutie. Predstavovalo to 2 miliardy EUR alebo 51 % všetkých úverov na základe mandátu, pričom sa zahrnuli investície určené na boj proti zmene klímy, zlepšenie životného prostredia a zdravia a na podporu udržateľných spoločenstiev, najmä mestskej verejnej dopravy a obnovy miest. Všeobecnejšie, pri všetkých projektoch, ktoré EIB financuje, venuje osobitnú pozornosť otázke udržateľnosti životného prostredia a zameriava sa na posúdenie vplyvu navrhovaných investícií na životné prostredie a primeranosť opatrení na jeho zníženie. Politiky a postupy EIB v oblasti poskytovania úverov zahŕňajú najmä zmenu klímy, biodiverzitu a aspekty týkajúce sa ekosystémov. V roku 2008 sa uskutočnili verejné konzultácie s internými a externými zúčastnenými stranami týkajúce sa revízie Prehlásenia EIB o environmentálnych a sociálnych zásadách a normách. Celkovo sa posilnil záväzok EIB týkajúci sa dodržiavania osvedčených postupov na základe zásad a noriem EÚ, najmä v oblasti zmeny klímy, sociálne normy sa výraznejšie prepojili s ľudskými právami, vyzdvihol sa všeobecný prístup EIB vo všetkých oblastiach činnosti a celkovo sa objasnili požiadavky EIB. Rozčlenenie podľa jednotlivých sektorov V tabuľke č. 4 sa uvádza prehľad o regionálnom a sektorovom rozdelení operácií EIB na základe rozhodnutia, ktoré sa uskutočnili v roku 2008. Tabuľka 4: Rozčlenenie jednotlivých operácií podpísaných v roku 2008 podľa jednotlivých sektorov (v miliónoch EUR) Vysoké | 33 (79 %) | 15 (48 %) | 1 (9 %) | 27 (64 %) | Stredné | 9 (21 %) | 14 (45 %) | 10 (91 %) | 15 (36 %) | Mierne | 0 | 2 (7 %) | 0 | 0 | Nízke | 0 | 0 | 0 | 0 | Spolu | 42 (100 %) | 31 (100 %) | 11 (100 %) | 42 (100 %) | Podľa uvedenej tabuľky sa 79 % operácií EIB podpísaných na základe mandátu v roku 2008 hodnotilo tak, že sú vysoko konzistentné s cieľmi a prioritami mandátu, zatiaľ čo 21 % malo hodnotenie „stredné“. Žiaden projekt nebol v rámci piliera 1 hodnotený „mierne“ alebo „nízko“, čo odráža preverovanie operácií vykonávané EIB vopred. Pokiaľ ide o kvalitu projektov (pilier 2), pri investičných úveroch malo 48 % projektov „vysoké“ hodnotenie; 45 % projektov získalo „stredné“ hodnotenie. Pri dvoch investičných projektoch (6 %) sa vplyv hodnotil ako „mierny“, k čomu prispeli napríklad nedostatočné schopnosti zadávateľa riadiť projekt. V takýchto prípadoch sa EIB snaží zlepšiť situáciu prostredníctvom úverových podmienok a technickej pomoci. Pokiaľ ide o sprostredkované úvery pre malé a stredné podniky, desať operácií malo v rámci piliera 2 hodnotenie „stredné“, zatiaľ čo jedna operácia mala „vysoké“ hodnotenie. Prevaha „stredných“ hodnotení týkajúcich sa sprostredkovaných operácií zvyčajne odráža kvalitu finančných sprostredkovateľov. Pokiaľ ide o príspevok EIB na projekty (pilier 3), vyhodnotil sa ako „vysoký“ v prípade 64 % projektov a ako „stredný“ v prípade 36 % projektov. Prebiehajúce externé hodnotenie externého mandátu EIB poskytne hĺbkovú následnú analýzu vplyvu a pridanej hodnoty operácií EIB. SPOLUPRÁCA S KOMISIOU Rozhodnutie vyzýva Komisiu a EIB, aby posilnili súlad činností EIB s cieľmi vonkajšej politiky EÚ s cieľom maximalizovať súčinnosť medzi financovaním EIB a rozpočtovými zdroji EÚ, najmä prostredníctvom pravidelného a systematického dialógu a včasných konzultácií týkajúcich sa politík, stratégií a zdrojov vhodných projektov. S týmto zámerom sa Komisia a EIB rozhodli vypracovať zvláštne memorandum o porozumení, ktorým sa určujú podmienky tejto posilnenej spolupráce. Podpísalo sa 26. mája 2008. S cieľom posilniť vzájomnú súdržnosť celkovej podpory EÚ v regiónoch, na ktoré sa vzťahuje externý mandát, Komisia a EIB aktívne spolupracujú v rámci nástrojov, v ktorých je financovanie EÚ spojené s rozpočtovými zdrojmi EÚ, najmä prostredníctvom nástroja predvstupovej pomoci (NPP) a európskeho nástroja susedstva a partnerstva. Rad nových iniciatív vytvorených na základe týchto nástrojov je zameraný na podporu investícií v regiónoch, na ktoré sa vzťahuje rozhodnutie, a to pri súčasnom zvyšovaní spolupráce medzi Komisiou, EIB a ostatnými medzinárodnými finančnými inštitúciami. Na západnom Balkáne spolupracovali Komisia, EIB, Európska banka pre obnovu a rozvoj (EBRD) a Rozvojová banka Rady Európy (CEB) spolu s členskými štátmi na vytvorení investičného rámca pre západný Balkán, ktorý spája koordináciu finančných prostriedkov poskytnutých v rámci spoločného grantového nástroja s úvermi EIB, EBRD a CEB. Grantové zdroje v rámci tejto iniciatívy sa poskytujú prostredníctvom NPP, EIB, EBRD a CEB, ako aj prostredníctvom členských štátov. Súčasne sa prostredníctvom poradnej skupiny medzinárodných finančných inštitúcií zlepšil inštitucionálny a odvetvový dialóg s Komisiou a ostatnými príslušnými medzinárodnými finančnými inštitúciami. V prípade stredomorského regiónu spravuje EIB rozpočtové zdroje EÚ určené na technickú pomoc a rizikový kapitál s cieľom podporiť finančné prostriedky poskytnuté z vlastných fondov EIB. Okrem toho vybrané úvery EIB využívajú úrokové dotácie. V roku 2008 sa v krajinách Stredomoria zadalo 14 operácií týkajúcich sa technickej pomoci s celkovou hodnotou vo výške 16,8 milióna EUR. Operácie rizikového kapitálu predstavovali 62 miliónov EUR, čo predstavuje 32 % nárast oproti podpisom v roku 2007. V roku 2008 Komisia vytvorila investičný nástroj susedstva EÚ, ktorého cieľom je mobilizovať ďalšie finančné prostriedky na infraštruktúrne projekty najmä v odvetví energetiky, dopravy a životného prostredia v celej oblasti, na ktorú sa vzťahuje európska politika susedstva, a to poskytovaním grantovej podpory na úverové operácie európskych medzinárodných finančných inštitúcií a európskych dvojstranných inštitúcií. EIB takisto spravuje trustový fond NIF, ktorý zhromažďuje príspevky členských štátov a ostatných darcov. Na podporu Južnej Afriky napomáhala EIB Komisii pri navrhovaní a vykonávaní osobitných nástrojov rizikového kapitálu pre malé a stredné podniky v Južnej Afrike, ktoré financuje EÚ. Druhý nástroj rizikového kapitálu so sumou 50 miliónov EUR na obdobie piatich rokov sa vykonáva podľa plánu. SPOLUPRÁCA S MEDZINÁRODNÝMI FINANČNÝMI INŠTITÚCIAMI V roku 2008 pokračovala v EIB spolupráci s ostatnými medzinárodnými finančnými inštitúciami a európskymi bilaterálnymi inštitúciami v rámci externého mandátu, avšak takisto v rámci nástrojov vykonávaných na vlastné riziko a podľa Dohody z Cotonou pre krajiny AKT. Koordinácia medzinárodných finančných inštitúcií sa posilnila prostredníctvom viacerých opatrení, vrátane monitorovania činností medzinárodných finančných inštitúcií, prieskumu inštitucionálnych dohôd medzi EIB a ostatnými medzinárodnými finančnými inštitúciami a prijímania opatrení v nadväznosti na pokrok v oblasti operatívnej spolupráce s cieľom maximalizovať súčinnosť medzi príslušnými kapacitami a kvalifikáciami EIB a ostatných medzinárodných finančných inštitúcií. Banka spolupracovala s ostatnými medzinárodnými finančnými inštitúciami najmä prostredníctvom inter-inštitucionálnej účasti na horizontálnych iniciatívach a témach (napríklad životné prostredie, riadenie rizík, plánovanie a rozpočet, právne záležitosti, vnútorný audit, hodnotenie a účasť na výročných zasadaniach medzinárodných finančných inštitúcií) a prostredníctvom operatívnej spolupráce rozlíšenej podľa jednotlivých regiónov. Ako sa uvádza v kapitole 3, významná úroveň spolupráce sa dosiahla najmä v rámci platforiem, ktoré vytvorila Komisia, EIB a ostatné medzinárodné finančné inštitúcie na západnom Balkáne a v susedných krajinách. Zoznam operácií spolufinancovaných v roku 2008 medzi EIB a ostatnými medzinárodnými finančnými inštitúciami alebo európskymi bilaterálnymi inštitúciami sa uvádza v pracovnom dokumente útvarov Komisie. Podiel úverov EIB spolufinancovaných spolu s ostatnými medzinárodnými finančnými inštitúciami alebo európskymi bilaterálnymi inštitúciami predstavoval z hľadiska objemu 55 % všetkých podpisov na základe rozhodnutia v roku 2008 v porovnaní so 42 % v roku 2007. V oblasti rizikového kapitálu predstavovali spolufinancované operácie 50 % podpisov. V Turecku banka pokračovala v dlhotrvajúcej spolupráci s ostatnými medzinárodnými finančnými inštitúciami a európskymi bilaterálnymi inštitúciami, čo viedlo k spolufinancovaniu značného počtu projektov, a to projektov na základe mandátu a predvstupového nástroja. V novembri 2008 začala EBRD operácie v Turecku. V tejto súvislosti uzatvorila Komisia, EIB a EBRD v januári 2009 dohodu s cieľom zabezpečiť koordináciu medzi inštitúciami a optimálne využiť dodatočné zdroje, znalosti a odbornosť EBRD, pokiaľ ide o danú krajinu. Vzhľadom na finančnú krízu zvýšila Komisia a medzinárodné finančné inštitúcie, vrátane EIB, svoje konzultácie a spoluprácu v rámci balíka NPP ako reakciu na krízu s cieľom koordinovať činnosť EK a medzinárodných finančných inštitúcií na západnom Balkáne a v Turecku. V susedných krajinách sa v rámci investičného nástroja susedstva prehĺbila operatívna spolupráca s ostatnými medzinárodnými finančnými inštitúciami (EBRD, CEB, Severská investičná banka, Čiernomorská banka pre obchod a rozvoj) a európskymi bilaterálnymi inštitúciami (Agence Française de Développement (AFD), Kreditanstalt für Wiederaufbau (KfW), Oesterreichische Entwicklungsbank). Pre východný a južný región sa vytvoril spoločný zdroj vhodných projektov podporených grantovými prostriedkami EK s určením vedúcich medzinárodných finančných inštitúcií. V južných susedných krajinách / Stredomorí banka pokračovala v úzkej spolupráci s európskymi bilaterálnymi inštitúciami, najmä AFD a KfW. Okrem toho EIB prehĺbila dialóg so Svetovou bankou, vrátane osobitných odvetví, ako je energetika, a v rámci Luxemburskej skupiny pokračovala v inštitucionálnom dialógu so Svetovou bankou, MMF a EK. Vo východných susedných krajinách a v Rusku sa prehĺbila inštitucionálna a operatívna spolupráca s EBRD v rámci tripartitného memoranda o porozumení medzi EK, EIB a EBRD. Zahŕňa to vytvorenie spoločného zdroja vhodných projektov a dohodu o rámcových politikách pre každý oprávnený sektor pod vedením Komisie. Prvé spoločné projekty EIB-EBRD na základe mandátu na obdobie 2007 – 2013 sa podpísali na Ukrajine a v Moldavskej republike. V regióne Ázie a Latinskej Ameriky banka uskutočňovala operatívnu spoluprácu s Ázijskou rozvojovou bankou, vrátane určenia možností spolufinancovania, a to po podpise memoranda o porozumení v roku 2007. V roku 2008 EIB takisto podpísala spoločné prehlásenie o spolupráci s inštitúciou Corporación Andina de Fomento (CAF). V Južnej Afrike doplnil projekt EIB týkajúci sa sektora sociálneho bývania operácie v rovnakom sektore uskutočňované AFD a holandskou spoločnosťou pre financovanie rozvoja. V marci 2008 v rámci svojej každoročnej návštevy inštitúcií EÚ navštívili EIB výkonní riaditelia EÚ vo Svetovej banke a zišli sa s riadiacim výborom EIB a pracovníkmi. V júni 2008 podpísala EIB spoločné prehlásenie o spolupráci s CEB, v ktorom sa vyzdvihujú rôzne oblasti spoločného záujmu a mechanizmy spolupráce oboch inštitúcií, s osobitným zameraním na sociálny sektor, rozvoj miest, ľudský kapitál a ochranu životného prostredia. EIB sa okrem toho udelil status pozorovateľa v Čiernomorskej banke pre obchod a rozvoj. Čo je najdôležitejšie, v EIB sa začalo interné zvažovanie, ako podporiť uplatňovanie „vzájomnej dôvery“ medzi medzinárodnými finančnými inštitúciami, ktoré spolufinancujú rovnaký projekt, s cieľom maximalizovať súčinnosť a účinnosť v prospech vypožičiavateľov. Táto koncepcia v zásade nachádza podporu v ostatných významných medzinárodných finančných inštitúciách a európskych bilaterálnych inštitúciách a v budúcnosti sa bude ďalej rozvíjať, počínajúc pilotným programom s AFD a KfW. [1] SEK(2009)[…]. [2] Investícia sa zohľadňuje v rámci sektora „priemysel a služby“ a nepriamo prispieva k cieľom politiky EÚ v oblasti udržateľnej výroby energie a zmierňovaniu zmeny klímy.